Március 2.

nagyböjt IV. szerda hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, „Isten az Úr…” helyett „Alleluja”, majd pedig:***

***Tropárok, 7. hang.***

AKIT A KERUBOK fönséges erejében di**csér**nek \* és az angyalok isteni dicsősé**gé**ben imádnak, \* Te fogadj el kedvesen minket, bűnösö**ket** is, \* kik bár méltatlanok vagyunk, né**ked** így kiáltunk: \* Szent, szent, szent vagy, Is**te**nünk \*’ Keresztednek ereje által **üd**vözíts engem, Uram!

Dicsőség…

A RESTSÉG álmába merültél, **lel**kem! \* Serkenj föl most, hogy odaállhass dicséret**re** Bírád elé: \* Szent, szent vagy, Is**te**nünk \*’ összes szentjeidnek imái **ál**tal irgalmazz nekünk!

Most és…

A MEGKÖZELÍTHETETLEN ISTEN**SÉG**NEK, \* a Szentháromság**ban** egy Istennek \* a szeráfok háromszorszent dicséretét **zeng**ve \* félelem**mel** így kiáltsunk: \* Szent, szent, szent vagy, Is**te**nünk, \*’ az Istenszülő imái **ál**tal irgalmazz nekünk!

1. zsoltárcsoport (19. kathizma: 134-142. zsoltár) után kathizmálion, 7. hang.

AZ EGYHÁZ LEBORUL ELŐTTED, Krisztus **Is**ten, \* aki cédrusfán, fenyőn és **cip**rusfán függtél, \* és ezt kiáltja **fe**léd: \* Az Istenszülő közben**já**rása által \* adj a te népednek győ**zel**met, \*’ **és** könyörülj rajtunk!

**Elővers:** Magasztaljátok a mi Urunkat, Iste**nün**ket, \* és boruljatok le lábai zsá**mo**lya előtt, mert ő szent!

EMBERSZERETŐ KRISZTUS **IS**TEN, \* aki értem elviselted a ke**reszt**reszöge­zést, \* ezt a hajnali éneket is fogadd el **tő**lem, \* **és** üdvözíts engem!

***Dicsőség… most és*…**

AZ ÉRETTÜNK KERESZTRE FESZÍTETT Krisztus **Is**tent, \* ki a halál hatal**mát** megalázta, \* szüntelenül imádd, Istenszü**lő** Szűz, \*’ hogy üdvö**zít**se a mi lelkünket!

***A 2. zsoltárcsoport (20. kathizma: 143-150. zsoltár) után kathizmálion, 6. hang.***

AZ ÖNMEGTAGADÁS IDEJÉT meg**szen**teli \* az isteni és tiszteletre**mél**tó kereszt, \* amely hódolatra került **ki** elénk. \* Járuljunk hozzátiszta lelki**is**merettel! \* Merítsünk belőle megszentelést és vilá**gos**ságot, \* és félelem**mel** kiáltsuk; \* Emberszerető Üd**vö**zítőnk, \*’ dicsőség a te ke**gyes**ségednek!

***Dicsőség… most és…***

OTT ÁLLT A SZŰZANYA a tőle mag nélkül született kereszt**je** alatt, \* és így **só**hajtott fel: \* Fiam, tőr járja át **lel**kemet, \* nem nézhetem, hogy **a** fán függesz, \* hiszen tőled, Teremtőjétől és Is**te**nétől \* retteg az e**gész** mindenség. \*’ Hosszútürelmű, di**cső**ség neked!

***A 3. zsoltárcsoport (1. kathizma: 1-8. zsoltár) után kathizmálion, 1. hang.***

FÉNYES ERÉNYEKTŐL tündö**köl**ve, \* s az önmegtagadás által meg**tisz**tulva \* menjünk és boruljunk le a tiszteletreméltó kereszt **e**lőtt \* és hangoz**tas**suk: \* Szenteld meg lelkünket és tes**tün**ket, \* és méltass minket **ar**ra, \* mindenség egyetlen Is**te**ne, \* hogy megérjük szeplőtelen szenvedésed **i**de**jét**, \*’ és ajándékozd nekünk a **te** irgalmadat!

***Dicsőség… most és…***

MIDŐN MEGLÁTOTT TÉGED, **Krisz**tus \* keresztre fölfe**szít**ve, \* így kiáltott fel a szeplőtelen **A**nya: \* Az Atyával és a Szentlélekkel együtt kezdet nélkü**li** Fiam! \* Milyen kimondhatatlan ez a te üdvgondo**zá**sod, \* mellyel üdvözíted, Könyö**rü**le**tes**, \*’ a te szeplőtelen ke**zed** alkotását!

***50. zsoltár, majd pedig az „Üdvözítsd…” ekténia.***

KÁNON:

### III. ÓDA. 1. hang. Tedd erőssé, Urunk…

Zengjél szent dalt, egész földkerekség, mikor látod a hódolatra kitett keresztet, melyen Krisztus függött, s a gonosz lélek kapott sebet.

Ma ki van téve elénk az élet hordozója. Jertek, hódoljunk félelemmel Krisztus tiszteletreméltó keresztje előtt, hogy megkapjuk a Szentlelket!

Dicsőség…

Hármas sugarú nap, háromszorosan dicsőséges világosság. Atya, Fiú és Szentlélek, kezdet nélküli természet és dicsőség, szabadítsd meg a veszedelemtől magasztalóidat!

***Most és…***

Magasztalnak téged az angyali rendek, áldott, minden magasztalásra méltó Istenszülő Szűz. Velük együtt mi, az emberi nem is dicsőítünk téged, szeplőtelen!

Dicsőség neked, Istenünk, dicsőség néked!

Eljöttem, hogy megérintselek, életadó kereszt, de reszket a nyelvem és az értelmem, mikor látom, hogy rajtad folyt ki az én Uram isteni vére.

***Irmosz:***

TEDD ERŐSSÉ URUNK, egyházadat, melyet kereszted erejével szereztél! Ezzel győzted le az ellenséget, s rajta sebesítetted meg a kísértőt.

#### Kathizma:

6. hang.

MA BETELJESÜLT a prófé**ta** szava: \* Mert íme leborulunk **a**ma helyen, \* hol a te lábaid állot**tak**, Urunk, \* és az üdvösség fájá**ról** ízlelvén \* a bűnös szenvedélyektől szabadu**lást** nyerünk \* az Istenszülő i**má**i által, \*’ egyetlen Em**ber**szerető!

Dicsőség…

MEGSZENTELŐDÖTT A TE KERESZ**TED**, Urunk, \* s a bűnöktől gyengélkedőknek gyó**gyu**lást szerez. \* Általa most előtted **hó**dolunk: \*’ irgalmazz **ne**künk!

Most és…

ALIGHOGY FELÁLLÍTOTTÁK kereszte**det**, Krisztus, \* megrendültek a halál alap**ja**i, Urunk, \* mert akit az alvilág mo**hón** nyelt el, \* rettegve **en**gedte el. \* Megmutattad nekünk üdvözítése**det**, ó Szent; \* dicsőítünk téged, **Is**ten Fia, \*’ irgalmazz **ne**künk!

#### VIII. ÓDA. *Ez ama jeles és szent nap…*

Jöjjetek, a böjtölésben megtisztulva öleljük át buzgón az Úr elénk tett Keresztjét, mert ez a mi megszentelődésünk és megerősödésünk kincsestára – ezért magasztaljuk is Krisztust mindörökké!

Ez a háromágú és nagy kereszt, amely kicsinynek tűnik ugyan, de az egeket átfogó méretű, mert erejével mindig Istenhez emeli föl az embereket, ezért általa áldunk téged, Krisztus, mindörökké.

Áldjuk az Atyát, a Fiút és a Szentlelket…

A három személyben lévő egy lényeget dicsőítem, s össze nem keveredő személyként a hármat, nem választva szét lényegben az Atyát a Fiútól és a Szentlélektől, mert a mindenek feletti egy, örök Isten az.

***Most és…***

Anyák közül csak te bizonyultál szűznek, Isten jegyese, Mária, mert te férfi nélkül szülted az üdvözítő Krisztust, és ártatlanságod pecsétjét megőrizted. Mi hívek boldognak hirdetünk téged mindörökké!

Dicsőség neked, Istenünk, dicsőség néked!

Tisztelnünk kell ezt a legszentebb fát, mert erről mondta hajdan a próféta, hogy a Krisztust keresztre feszítő izraeliták az ő kenyerébe dobják – azért magasztaljuk őt mindörökké.

***Irmosz (Ez ama jeles nap… dallamára):***

#### OROSZLÁNOK VERMÉBE dobva, \* kereszt alakban tárta ki karját Dániel, a nagy próféta, \* és sértetlenül menekült meg attól, \* hogy azok felfalják, \* mert Istent áldotta örökké.

#### ***Az Istenszülőt magasztaló ének.***

#### IX. ÓDA. *Tündökölj, tündökölj…*

Közeledj, világosodj, Isten egész népe! Tekints a kereszt tiszteletreméltó fájára! Köszöntsd félelemmel és fogadd örömmel, és dicsőítsd mindig a dicsőségnek rajta megfeszített Urát!

Te vagy az én életem isteni fegyvere, szent Kereszt, mert felszállt reád az Uralkodó és üdvözített engem, s átdöfött oldalából vért és vizet ömlesztett. Ebből mi is részesülünk s örvendezünk, őt pedig dicsőítjük.

Dicsőség…

Imádlak téged, szent Isten, három személyű egy természet: Atya, Fiú és Szentlélek, egy hatalom és királyság, amely mindenki fölött uralkodik.

***Most és…***

Te vagy. Szűz, az a magas hegy, melyben Krisztus lakozott, ahogy azt isteni ihletésre Dávid hangoztatta: hogy ezáltal égbe emelkedjünk, Isten gyermekévé válva a Lélek által.

Dicsőség neked, Istenünk, dicsőség néked!

Szent kereszt, te vagy a király isteni kormánypálcája, te vagy a harcos bátorságának alapja, benned bízva megfutamítjuk az ellenséget – adj nekünk, hódolóidnak mindig győzelmet a pogányok fölött!

***Irmosz:***

#### SZŰZ ANYA, valóságos Istenszülő, \* ki mag nélkül szülted Krisztus Istenünket, \* aki testileg a keresztre emelkedett, \* vele együtt mi, hívek, mindnyájan méltóképpen magasztalunk.

***Fényének:***

Kelts föl engem, Uram, hogy dicsérhesselek téged, és taníts meg arra, hogyan teljesítsem akaratodat, ó Szent, Keresztednek ereje által, s üdvözíts engem, Uram!

***Dicsőség…***

A nagyon tiszteletreméltó kereszthódolásra hívja mindazokat, akik szenvedésükkel Krisztus szenvedését méltóan követik. Jöjjetek mindnyájan, hívek, boruljunk le a félelmetes titok fája előtt!

***Most és…***

Az Igének férfit nem ismerő, szeplőtelen anyja jajongva felkiáltott, könnyek között felsírt: Ilyen örömhírt hozott nekem Gábor? Menj Fiam, hogy teljesítsd a kimondhatatlan parancsot és az isteni üdvgondozást!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**8. hang.**

ELÉRTÜK **A** NAGYBÖJT FELÉT, \* mely a te drága ke**resz**tedhez vezet. \* Engedd meg, hogy meglássuk a te **na**podat, \* melyet meglátott Ábra**hám** és örvendett, \* mikor Izsákot a hegyi vesztőhelyről él**ve** kapta vissza. \* S add meg, hogy az ellenségtől megsza**ba**dulva \* a te titkos vacsorádban részesülhessünk, és békesség**ben** kiálthassuk: \*’ Világosságunk és Üdvözí**tőnk**, dicsőség néked! *(2x)*

KRISZTUS LEGYŐZHETET**LEN** VÉRTANÚI, \* kik a kereszt erejével legyőztétek az **el**tévelyedést, \* elnyertétek az örök élet a**ján**dékát, \* nem rémültetek meg a zsarnokok **kín**zásaitól, \* örvendezve viseltétek el szen**ve**déseteket \* s most a véretek lelkünk gyógysze**ré**vé lett, \*’ könyörögjetek a mi lel**künk** üdvösségéért!

Dicsőség…

ELÉRKEZTÜNK MÁR az önmegtagadás tengeré**nek** közepére, \* tovább tartunk az üd**vös**ség révpartja, \* a te önként vállalt szenvedésed ideje fe**lé**, Urunk. \* De mint könyörüle**tes** és irgalmas \* és emberszerető, mél**tass** minket arra, \* hogy a te dicsőséges feltámadásod **nap**ját is \*’ békes**ség**ben megérhessük!

Most és…

***Még egyszer ugyanaz.***

„Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***